Komisijos Reglamentas (EB) Nr. 2630/2000
2000 m. lapkričio 30 d.
iš dalies keičiantis Tarybos reglamentą (EB) Nr. 1420/1999, nustatantį bendrąsias taisykles ir tvarką, taikytinas tam tikrų rūšių atliekų vežimui iš Europos bendrijos į Bahreiną, Haitį, Hondūrą, Libiją, Namibiją, Katarą, Uzbekistaną ir Vatikaną
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 1 d. Tarybos reglamentą (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės [1] su paskutiniais pakeitimais, padarytais Komisijos sprendimu 1999/816/EB [2], ypač į jo 17 straipsnio 3 dalį,
kadangi:
(1) Europos Komisija sausio mėnesį visoms EBPO nepriklausančioms šalims (kartu Vengrijai ir Lenkijai, kurios dar netaiko EBPO sprendimo C(92)39, galutinio) išsiuntė note verbale. Šios note verbale tikslai yra trejopi: i) informuoti šias šalis apie naujus Bendrijos reglamentus; ii) paprašyti, kad būtų patvirtintos abiejų reglamentų prieduose nurodytos atitinkamos pozicijos; ir iii) gauti atsakymus iš tų šalių, kurios neatsakė 1994 m.
(2) Tarp atsakiusiųjų šalių toliau išvardytos šalys pranešė Komisijai, kad jos nenori gauti jokių Reglamento (EEB) Nr. 259/93 II priede išvardytų atliekų:
1) Bahreinas (2000 m. vasario 29 d. atsakymas);
2) Haitis (2000 m. kovo 1 d. atsakymas);
3) Hondūras (2000 m. kovo 23 d. atsakymas);
4) Libija (2000 m. vasario 22 d. atsakymas);
5) Namibija (2000 m. vasario 20 d. atsakymas);
6) Kataras (2000 m. gegužės 9 d. atsakymas);
7) Uzbekistanas (2000 m. kovo 6 d. atsakymas);
8) Vatikanas (2000 m. kovo 16 d. atsakymas).
(3) Pagal Reglamento (EEB) Nr. 259/93 17 straipsnio 3 dalį 1975 m. liepos 15 d. Tarybos direktyvos 75/442/EEB dėl atliekų [3] su paskutiniais pakeitimais, padarytais Komisijos sprendimu 96/350/EB [4], 18 straipsniu įsteigtam komitetui buvo pranešta apie šių šalių 2000 m. birželio 19 d. pateiktus oficialius prašymus.
(4) Norint atsižvelgti į šiose šalyse susidariusią naują padėtį, būtina iš dalies pakeisti Tarybos reglamentą (EB) Nr. 1420/1999 [5], nustatantį bendrąsias taisykles ir tvarką, taikytinas tam tikrų rūšių atliekų vežimui,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1420/1999 iš dalies keičiamas taip:
1) A priede išvardytos šalys yra papildomos tokiomis šalimis, nurodant
"Visos rūšys"
:
"Bahreinas, Haitis, Hondūras, Libija, Namibija, Kataras, Uzbekistanas ir Vatikanas.";
2) iš B priedo sąrašo išbraukiamos šios šalys:
"Bahreinas, Haitis, Hondūras, Libija, Namibija, Kataras, Uzbekistanas ir Vatikanas."
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. lapkričio 30 d.